**ABBYY** je medzinárodná softvérová spoločnosť, ktorá vyvíja nástroje na optické rozpoznávanie znakov, digitalizáciu dokumentov a jazykový softvér pre počítače aj mobilné zariadenia.
Väčšina produktov spoločnosti ABBYY, napr. program ABBYY FineReader, zjednodušuje prevod papierových dokumentov do digitalizovanej podoby. ABBYY tiež ponúka softvérové produkty a služby na jazykovej báze.

História
--------

Spoločnosť ABBYY bola založená v roku 1989 Davidom Yangom a do roku 1997 mala názov BIT Software. Spoločnosť ABBYY má 4 centrály: v Severnej Amerike (Milpitas, Kalifornia), západnej Európe (Mníchov), východnej Európe (Kyjev) a v Rusku (Moskva). Väčšina výskumných a vývojárskych projektov sa uskutočňuje v Moskve. Skupina ABBYY zahrnuje 16 medzinárodných pobočiek so sídlom v Austrálii, Kanade, na Cypre, vo Francúzsku, Nemecku, Japonsku, Rusku, Španielsku, na Taiwane, v SAE, Veľkej Británii, na Ukrajine a v USA. V roku 2007 bola založená pobočka ABBYY Press so špecializáciou na vydávanie slovníkov, príručiek, encyklopédií a turistických sprievodcov. ABBYY tiež vlastní agentúru ABBYY Language Services so zameraním na preklad a lokalizáciu s využitím špičkových technológií.

Produkty
--------

Softvér spoločnosti ABBYY dokáže rozpoznať znaky textu a atribúty formátovania na snímkach. Spoločnosť ABBYY taktiež vyvíja aplikácie na digitalizáciu dát a dokumentov, súpravy na vývoj softvéru, lingvistický softvér a ďalšie programy.

### ABBYY FineReader

Aplikácia FineReader konvertuje naskenované snímky do upravovateľných formátov a od časopisu PC Magazine získala hodnotenie „Vynikajúca". Najnovšia verzia FineReader 12 rozpozná tlačený text v 190 jazykoch.

### ABBYY FlexiCapture

ABBYY FlexiCapture je systém na digitalizáciu dokumentov, ktorý automaticky extrahuje informácie z formulárov a čiastočne štruktúrovaných dokumentov, ako sú napríklad faktúry.

### ABBYY PDF Transformer

ABBYY PDF Transformer je aplikácia na bežnú prácu s PDF dokumentmi, ako je prezeranie, úprava, komentovanie, zdieľanie, konverzia PDF súborov atď.

Najnovšia verzia ABBYY PDF Transformer+ ponúka funkcie na otváranie, úpravu, komentovanie, konverziu, ochranu PDF súborov, extrahovanie textového a obrazového obsahu z PDF a tvorbu PDF súborov zo súborov iných formátov. Jej celosvetové vydanie sa uskutočnilo 25. marca 2014 a aktualizácia v roku 2015. Aplikácia podporuje 189 jazykov a je dostupná len pre Windows. Vydaním poslednej verzie sa ABBYY PDF Transformer premenil z aplikácie umožňujúcej konverziu PDF na PDF konvertor a stal sa tak alternatívou programu Adobe Acrobat.

Podporované vstupné formáty: PDF, DOC, DOCX, XLS, XLSX, PPT, PPTX, VSD, VSDX, RTF, HTML, BMP, JPEG, JPEG 2000, JBIG2, PNG, TIFF a GIF.
Podporované výstupné formáty: DOCX, XLSX, PPTX, RTF, PDF, PDF/A(2b), HTML, CSV, TXT, ODT, EPUB, a FB2.

### ABBYY Compreno

Do roku 2015 spoločnosť ABBYY pracovala na použiteľnej verzii svojej novej technológie na spracovanie prirodzených jazykov a sémantickú analýzu textu s názvom ABBYY Compreno. Táto technológia má byť založená na USH (Universal Semantic Hierarchy). Ako doplnenie k USH sa používa technológia syntaktickej analýzy (Syntactic Parsing Technology). Tento prístup umožňuje hĺbkovú analýzu syntaxe zdrojového textu aj rozlišovanie medzi jemnými významovými detailmi na základe empirického poznania a znalostí o danej téme. Zamýšľaným použitím tejto technológie je vyhľadávanie odborných informácií na základe abstraktne definovaného obsahu či témy a vyjadrených myšlienok (bez ohľadu na použitie špecifickej terminológie a slovnej zásoby). V tom je rozdiel od súčasných bežne používaných vyhľadávačov kľúčových slov.  

V roku 2015 spoločnosť ABBYY na technológii Compreno založila a vydala tri nové produkty pre vývojárov softvéru: ABBYY Smart Classifier SDK, ABBYY Intelligent Search SDK a ABBYY InfoExtractor SDK.

### ABBYY Mobile Apps

*ABBYY FineScanner* je aplikácia pre systém iOS na tvorbu vysokokvalitných elektronických kópií dokumentov a rozpoznávanie tlačeného textu ("mobilný skener").

*ABBYY TextGrabber + Translator* je aplikácia na digitalizáciu a preklad informácií z kníh, časopisov, inzerátov a rozvrhov prostredníctvom mobilných zariadení. V roku 2015 sú dostupné verzie pre iOS a Android.

*ABBYY Business Card Reader* je mobilná softvérová aplikácia, ktorá importuje kontaktné informácie z vizitiek priamo do adresára mobilného zariadenia použitím fotoaparátu smartfónu a technológie rozpoznávania textu. Aplikácia bola prvýkrát uvedená na trh v roku 2009 a je dostupná pre iOS, Android a Windows Phone (v roku 2015). V súčasnosti aplikácia podporuje 22 jazykov a dokáže prečítať jednojazyčné aj viacjazyčné vizitky. Softvér získal kladné ohlasy v ruskom časopise PC Magazine a v časopise Macworld Australia.

*ABBYY Lingvo Mobile Dictionaries* sú elektronické slovníkové aplikácie pre systémy iOS, Android a Windows Phone. Pre tieto aplikácie je dostupných 250 slovníkov pracujúcich s 30 jazykmi. Pri práci s týmito aplikáciami nepotrebujete internetové pripojenie. Okrem toho, verzie pre iOS a Android možno integrovať s inými aplikáciami.

*ABBYY Lingvo PhraseBooks* je aplikácia pre iOS, ktorá obsahuje knihy frazeologizmov na bežné témy v angličtine, španielčine, taliančine, nemčine, ruštine a francúzštine, a tiež vzdelávacie nástroje, ako sú rôzne cvičenia, frázy alebo zvukové nahrávky.

*ABBYY Lingvo Live* je nedávno vytvorená služba sociálnych sietí pre používateľov učiacich sa rôzne jazyky, ktorá obsahuje bezplatné slovníky.

### ABBYY Lingvo

*ABBYY Lingvo Translation Dictionary* je aplikácia, ktorá používateľom poskytuje prístup k viacerým dvojjazyčným a jednojazyčným (výkladovým) slovníkom. K dispozícii sú rôzne verzie, pokrývajúce až 19 jazykov (v júni 2015)

Reakcie
-------

Časopis PC Advisor poskytol v roku 2005 komentár: „FineReader 8.0 Pro je najlepší OCR softvér, aký sme doteraz videli" a PC Magazine dal štyri hviezdičky z piatich.

V januári 2007 si FineReader Engine (OCR SDK) vybrala spoločnosť Ricoh pre svoj systém správy dokumentov DocumentMall.

Vo februári 2014 bola spoločnosť ABBYY časopisom KM World zaradená do zoznamu „100 najdôležitejších spoločností v spravovaní informácií".

V septembri 2014 časopis PCMag uverejnil recenziu na ABBYY FineReader 12 s poznámkou: „OCR je softvérová kategória s jedným jasným víťazom, s ktorým sa všetci ostatní snažia držať krok. Program Abbyy FineReader získava každý rok ocenenie Editors' Choice v oblasti optického rozpoznávania znakov a každý rok je o čosi lepší."

Ocenenia
--------

V máji 2006 získala spoločnosť ABBYY USA cenu za najinovatívnejší produkt v danom štvrťroku: Fujitsu Quarterly Innovative Leadership Award.

V decembri 2014 udelila stránka MobileVillage.com šiestim mobilným aplikáciám spoločnosti ABBYY ocenenia Superstar, Shining Star a Rising Star.

Názov spoločnosti
-----------------

ABBYY tvrdí, že názov spoločnosti znamená „dychtivé oko" v hypoteticky rekonštruovanom rodičovskom jazyku jazykových skupín Miao–Yao, Nu, Hmong–Mien, Hmong a Kim Mun z rodiny sinotibetských jazykov.

Referencie
----------

1. ↑   *ABBYY – Prehľad o spoločnosti* [online]. [Cit. 2009-12-17]. Dostupné online. Archivované 2009-12-15 z originálu.
2. ↑   *Interview Mixergy: Ako oznam na nástenke všetko zmenil – s Davidom Yangom* [online]. [Cit. 2013-08-22]. Dostupné online. Archivované 2014-03-27 z originálu.
3. ↑   *ABBYY – Základné fakty* [online]. [Cit. 2015-05-06]. Dostupné online.
4. ↑   *Tlačové nakladateľstvo ABBYY (v ruštine)* [online]. [Cit. 2009-12-17]. Dostupné online. Archivované 2009-11-29 z originálu.
5. ↑   *ABBYY Language Services* [online]. [Cit. 2009-12-17]. Dostupné online.
6. ↑   ABBYY FineReader 12 Professional. *PC Magazine*. Dostupné online [cit. 2014-09-22].
7. ↑   Archivované 2015-11-22 na Wayback Machine ABBYY FineReader 12 Professional, Technické údaje
8. ↑   *"ABBYY FlexiCapture pomáha katastru nehnuteľností na jeho digitálnej púti* [online]. [Cit. 2015-11-23]. Dostupné online. Archivované 2015-11-24 z originálu.
9. ↑   *KMWorld – Produkty vytárajúce trendy v roku 2010* [online].. Dostupné online.
10. ↑   Archivované 2015-11-24 na Wayback Machine ABBYY PDF Transformer+, prehľad
11. ↑   *CMS Hasche Sigle používa ABBYY PDF Transformer+ na archiváciu vyhľadávateľných dokumentov PDF v programe Microsoft SharePoint* [online]. Virtual Strategy Magazine, [cit. 2014-12-15]. Dostupné online.
12. ↑   ABBYY PDF Transformer+ (v ruštine). *IT World (Russian)*. Dostupné online [cit. 2014-09-22].  Archivované 2014-08-02 na Wayback Machine
13. ↑   ABBYY PDF Transformer+ (v nemčine). *c't magazin (German)*. Dostupné online [cit. 2014-09-22].  Archivované 2014-09-06 na Wayback Machine
14. ↑   Archivované 2015-11-24 na Wayback Machine ABBYY PDF Transformer+, technické údaje
15. ↑   Jazykové technológie ABBYY
16. ↑   Archivované 2015-11-17 na Wayback Machine Anatolij Starostin. Používanie technológie ABBYY Compreno na riešenie rôznych úloh NLP. SYRCoDIS 2012. Moskva.
17. ↑   Syntaktický a sémantický parser založený na technológii ABBYY Compreno
18. ↑   O automatizovanej sémantickej a syntaktickej anotácii textov na lexikografické účely
19. ↑   *Zázrak technológie Compreno (v ruštine)* [online]. [Cit. 2015-11-23]. Dostupné online. Archivované 2013-01-11 z originálu.
20. ↑   Archivované 2015-04-29 na Wayback Machine; Syntaktická a sémantická textová analýza (v ruštine)
21. ↑   Introducing Predstavenie technológie ABBYY Compreno – nový prístup k strojovému prekladu
22. ↑  Jazykové technológie spoločnosti ABBYY. Od zložitosti do dokonalosti (v ruštine)
23. ↑  Programátori si myslia, že naučili počítač porozumieť zmyslu textu (v ruštine)
24. ↑   ABBYY Compreno analyzuje texty v ruskom a anglickom jazyku (v ruštine)
25. ↑   ABBYY Announces New Generation of Content Capture and Analytic Solutions
26. ↑   ABBYY Smart Classifier SDK
27. ↑   ABBYY Intelligent Search SDK
28. ↑   ABBYY InfoExtractor SDK
29. ↑   Archivované 2015-11-24 na Wayback Machine ABBYY Business Card Reader, oficiálna webová lokalita
30. ↑   *Najlepší softvér roka 2009. PC Magazine (v ruštine) = 2013-02-19* [online]. [Cit. 2015-11-23]. Dostupné online. Archivované 2017-07-05 z originálu.
31. ↑   *Macworld Australia. Sprievodca aplikáciami (v angličtine) = 2013-02-19* [online]. [Cit. 2015-11-23]. Dostupné online. Archivované 2015-11-24 z originálu.
32. ↑   ABBYY Lingvo Mobile Dictionaries (v angličtine)
33. ↑   Archivované 2015-11-24 na Wayback Machine ABBYY – oficiálna webová lokalita
34. ↑  "ABBYY FineReader 8.0 Professional (v angličtine)" PC Advisor, 3 November 2005.
35. ↑  "Abbyy FineReader 8.0 Professional Edition" (v angličtine) Archivované 2008-06-25 na Wayback Machine, PC Magazine, 12 September 2005.
36. ↑  "ABBYY FineReader Engine vybratý pre oceňované riešenie DocumentMall od spoločnosti Ricoh" (v angličtine) Archivované 2015-11-24 na Wayback Machine, 23 January 2007, Ricoh USA
37. ↑   KMWorld 100 spoločností, na ktorých záleží v riadení znalostí (v angličtine)
38. ↑   Abbyy FineReader 12 Professional (v angličtine)
39. ↑  "Spoločnosť Fujitsu vybrala spoločnosť ABBYY USA na ocenenie Quarterly Innovative Leadership (Štvrťročný líder v oblasti inovácií)", (v angličtine), Fujitsu.com, 17 May 2006
40. ↑   Archivované 2015-10-21 na Wayback Machine 2014 Mobile Star Awards Winners (v angličtine)
41. ↑  ABBYY. *ABBYY – Čo to znamená? (v angličtine)* [online]. n.d. [cit. 2009-06-04]. Dostupné online. Archivované 2009-04-28 z originálu.